Община Дряново и МКБППМН
организират фотоконкурс за деца и младежи, на тема:
**„Дряново във фокуса на моя обектив”**,
по случай традиционните есенни празници на гр. Дряново

В конкурса могат да участват деца и младежи от община Дряново, на възраст от 10 до 29 години, които трябва да представят до три оригинални фотоса, направени на територията на общината.

Снимките трябва да представите на електронен носител в Общинска администрация – Дряново, стая № 106, или да ги изпратите на електронен адрес: dryanovo@dryanovo.bg или dzhedzheva@dryanovo.bg, с тема на писмото – Фотоконкурс за деца и младежи „Дряново във фокуса на моя обектив”.

Фотосите ще бъдат оценявани от жури, съставено от специалисти в областта на фотографията.

Участниците в конкурса ще бъдат разпределени в две възрастови групи:

\*10 – 16 години.

\*16 – 29 години.

Ще бъдат излъчени двама победители /*по един от всяка възрастова група*/, които ще получат парични награди и грамоти.

**Регламент на общински фотоконкурс за деца и младежи**

1. Фотосите трябва да са до три на брой, да имат заглавие и да са в дигитален формат JPEG.

2. Големината на изображението трябва да бъде нe по-малка от 1024 пиксела по дългата страна, а резолюцията – не по-малка от 72 dpi.

3.Задължително е фотосите да бъдат в оригинал, без допълнителни фото ефекти!

Целта на конкурса е да се покажат и отличат фотосите, които се доближават максимално до естествената среда, която са запечатали, а не да се показват умения на автора да работи с фотообработващи програми.
До участие в конкурса няма да бъдат допускани творби, изпратени в различен формат от посочения.

3.1. За автор на творбата се счита кандидатът, чието име е подадено в текста на имейла, с който снимката е изпратена за конкурса.

3.2. Изпратените за участие в конкурса фотографии могат да се използват от Община Дряново за популяризиране на културни събития и дейности.

4. Всяка изпратена снимка трябва да отговаря на посочените в точка 3 от настоящия регламент общи условия, като в електронното писмо трябва да са посочени още следните данни: трите имена на участника, възраст, e-mail за обратна връзка, телефон за контакт.

4.1. Всеки участник ще получи на електронния си адрес потвърждение за успешно извършената регистрация на материала, който е изпратил за участие в конкурса.

5. Срокът за изпращане на творбите е **до 11 октомври 2017 г.**

6. Фотографиите ще бъдат отпечатани и подредени в изложба. Наградите ще бъдат връчени, съвместно с награждаването на отличените за вписване в почетната книга на Община Дряново „Дарования и постижения“, **на 20 октомври 2017 г.**

Победителите ще бъдат обявени във вестника и сайта на Община Дряново.